|  |
| --- |
| بلوچستان لائیولی ہڈز اینڈ انٹریپرینیورشپ پراجیکٹ **(BLEP)**  ] Baluchistan Livelihoods and Entrepreneurship Project [  زرعی استعمال کے ٹریکٹر اور زرعی سامان/ آلات/ ایکوپمنٹ کے لئے میچنگ گرانٹ کی درخواست  [Request for Application for a Matching Grant for Agriculture Tractor and Agriculture Implements/ Equipment] |
| ملک: **پاکستان**  پراجیکٹ:**بلوچستان لائیولی ہڈز اینڈ انٹریپرینیورشپ پراجیکٹ** (WB IDA Credit/Grant)  پراجیکٹ آئی ڈی:P159292 |
| حکومتِ بلوچستان کو عالمی بینک کی جانب سے "بلوچستان لائیولی ہڈز اینڈ انٹریپرینیورشپ پراجیکٹ (BLEP)" کی لاگت کے سلسلے میں سرمایہ موصول ہوا ہے۔ BLEP کا بنیادی مقصد بلوچستان کے دیہی علاقوں میں کاروباری سرگرمیوں کو ترقی دینا اورروزگار کے مواقع پیدا کرنا ہے جس سے ذرائع معاش کو فروغ ملے گا، تمام طبقات سے تعلق رکھنے والے افراد کی پائیدار اقتصادی ترقی میں مدد ملے گی اور غربت میں کمی آئے گی۔  "بلوچستان لائیولی ہڈز اینڈ انٹریپرینیورشپ پراجیکٹ (BLEP)" کے 'پراجیکٹ مینجمنٹ اینڈ امپلی منٹیشن یونٹ (PMIU)' کو اب لاگت میں شراکت کی بنیاد پر "ٹریکٹروں یا زرعی سامان/ آلات/ ایکوپمنٹ' کی فراہمی کے لئے آٹھ منتخب اضلاع کے ترقی پسند کاشت کاروں سے گرانٹ کے لئے درخواستیں مطلوب ہیں۔ ان گرانٹس کا مقصد کاشت کاروں کو جدید مشینری اور ٹیکنالوجی اپنانے میں مدد دینا ہے تاکہ ان کی کارکردگی اور فصلوں کی پیداوار میں بہتری آئے۔ یہ گرانٹس اس سلسلے میں BLEP کے طے شدہ قواعد اور گرانٹ مینجمنٹ کے لئے اس کی داخلی پالیسیوں کے مطابق جاری کی جائیں گی اور انہی کی روشنی میں ان پر عملدرآمد کیا جائے گا۔ گرانٹ حاصل کرنے والے افراد کا حتمی انتخاب قرعہ اندازی کے ذریعے کیا جائے گا۔    **BLEP گرانٹ کی مالیت**  BLEP کی جانب سے زیادہ سے زیادہ 700,000 روپے کی گرانٹ دی جائے گی۔  **گرانٹ نمبر 1: زرعی سامان/ آلات/ مشینری۔**  **گرانٹ نمبر 2: ٹریکٹر**  گرانٹ نمبر 1 کے لئے درخواست گزار کی اہلیت  صوبہ بلوچستان سے تعلق رکھنے والے درخواست گزار جو درج ذیل شرائط پر پورا اترتے ہوں، گرانٹ نمبر 1 کے لئے درخواست دے سکتے ہیں:   1. صوبہ بلوچستان سے تعلق رکھنے والے درخواست گزار جو درج ذیل شرائط پر پورا اترتے ہوں، گرانٹ نمبر 1 کے لئے درخواست دے سکتے ہیں: 2. درخواست گزار کل لاگت کا کم ازکم 50 فیصد حصہ ملانے پر رضامند ہو: کل لاگت کا 50 فیصد BLEP ادا کرے گا۔ 3. درخواست گزار متعلقہ ضلع کے مقامی ہوں اور ان کے پاس کمپیوٹرائزڈ قومی شناختی کارڈ موجود ہو جس کی معیاد ختم نہ ہوئی ہو، یا ان کے پاس BLEP کے متعلقہ اضلاع میں زرعی اراضی ہو۔ 4. کم ازکم 50 ہارس پاور ٹریکٹر کے مالک ہوں (ماسوائے سیلف سٹارٹ مشینری [Self-Propelled Machinery] کے)۔ 5. 5 ایکڑ ملکیتی/ مزارعتی زرعی اراضی ہو جو اس وقت زیرکاشت ہو۔ 6. کسی دوسری سرکاری سکیم کے تحت مطلوبہ سامان پر سب سڈی حاصل نہ کر چکے ہوں۔ 7. پہلے تین (03) سال کے دوران کسی فرد کو کسی شکل میں مشینری فروخت یا منتقل یا قبضہ کی حوالگی نہیں کریں گے۔ 8. BLEP کے زیراہتمام صلاحیتوں میں بہتری/ تربیتی سیشن میں حصہ لینے پر آمادہ ہوں۔ 9. ان کے پاس متعلقہ اضلاع میں زرعی اراضی کی ملکیت کا موثر اور قانونی ثبوت موجود ہو۔ 10. گرانٹ کی منظوری کے وقت اپنے حصے کی رقم پیشگی ادا کرنے پر رضامند ہوں۔ 11. درخواست گزار کو ماحولیات اور سوشل مینجمنٹ کے لئے BLEP کی دستاویزات (ESMF / ESMPs وغیرہ) میں بیان کئے گئے حفاظتی اقدامات پر پوری طرح عمل کرنا ہو گا۔ 12. BLEP کی طرف سے مزید شامل کئے جانے والے کسی بھی عوامل، یا BLEP کے کسی بھی فیصلے کی پاسداری کرنے پر رضامند ہوں اور کسی قانونی عدالت میں اسے چیلنج نہیں کریں گے۔   گرانٹ نمبر 2 کے لئے درخواست گزار کی اہلیت   1. صوبہ بلوچستان سے تعلق رکھنے والے درخواست گزار جو درج ذیل شرائط پر پورا اترتے ہوں، گرانٹ نمبر 2 کے لئے درخواست دے سکتے ہیں: 2. درخواست گزار کل لاگت کا کم ازکم 50 فیصد حصہ ملانے پر رضامند ہو: کل لاگت کا 50 فیصد BLEP ادا کرے گا۔ 3. ٹریکٹر تین کسانوں کے کلسٹر میں فراہم کئے جائیں گے۔ 4. یہ کسان ایک دوسرے کے بہن بھائی نہیں ہو سکتے۔ 5. تینوں کسانوں کے پاس کم ازکم 20 ایکڑ زیرکاشت اراضی ہو۔ 6. کلسٹر کے ہر رکن کی ملکیتی/ مزارعت پر 7 ایکڑ زرعی اراضی موجود ہو جو اس وقت زیرکاشت ہو۔ 7. کمپیوٹرائزڈ قومی شناختی کارڈ کے حامل ہوں اور متعلقہ ضلع کے مقامی ہوں۔ 8. کسی دوسری سرکاری سکیم کے تحت ٹریکٹر کے لئے سب سڈی حاصل نہ کر چکے ہوں۔ 9. پہلے تین (03) سال کے دوران کسی فرد کو کسی شکل میں مشینری فروخت یا منتقل یا قبضہ کی حوالگی نہیں کریں گے۔ 10. BLEP کے زیراہتمام صلاحیتوں میں بہتری/ تربیتی سیشن میں حصہ لینے پر آمادہ ہوں۔ 11. ان کے پاس متعلقہ اضلاع میں زرعی اراضی کی ملکیت کا موثر اور قانونی ثبوت موجود ہو۔ 12. گرانٹ کی منظوری کے وقت اپنے حصے کی رقم پیشگی ادا کرنے پر رضامند ہوں۔ 13. درخواست گزار کو ماحولیات اور سوشل مینجمنٹ کے لئے BLEP کی دستاویزات (ESMF / ESMPs وغیرہ) میں بیان کئے گئے حفاظتی اقدامات پر پوری طرح عمل کرنا ہو گا۔ 14. BLEP کی طرف سے مزید شامل کئے جانے والے کسی بھی عوامل، یا BLEP کے کسی بھی فیصلے کی پاسداری کرنے پر رضامند ہوں اور کسی قانونی عدالت میں اسے چیلنج نہیں کریں گے۔   جغرافیائی محل وقوع  BLEP کے تحت یہ گرانٹ صرف بلوچستان کے درج ذیل آٹھ اضلاع کے لئے فراہم کی جائے گی:  قلعہ عبداللہ/ چمن، قلعہ سیف اللہ، پشین، ژوب، چاغی، شیرانی، مستونگ اور نوشکی  درخواست فارم اور دیگر تفصیلات، BLEP کی ویب سائٹ (belpgob.org.pk) سے ڈاؤن لوڈ کئے جا سکتے ہیں یا BLEP کے متعلقہ ضلعی دفاتر سے بھی حاصل کئے جا سکتے ہیں۔ مزید معلومات کے لئے دلچسپی رکھنے والے درخواست گزار اپنے ضلع میں قائم BLEP کے ضلعی دفتر سے رابطہ کر سکتے ہیں یا نیچے دئیے گئے نمبروں پررابطہ کر سکتے ہیں۔ درخواست گزاروں کو کاغذی شکل (Hard Copy) میں اپنی درخواست 31**مئی 2024** تک جمع کرانا ہو گی۔ اگر تاریخ میں کوئی توسیع کی گئی تو اس کا اعلان ویب سائٹ پر "تصحیح" کی شکل میں کیا جائے گا۔  BLEP کو، کوئی وجہ بتا کر یا کوئی وجہ بتائے بغیر مذکورہ بالا معلومات میں کوئی تبدیلی یا ترمیم کرنے یا جمع کرائی گئی کوئی ایک یا تمام درخواستیں منظور/مسترد کرنے کا اختیار حاصل ہے۔  درخواست فارم پُر کر کے درج ذیل پتہ پر یا BLEP کے ضلعی دفاتر کو بھجوائے جا سکتے ہیں (دفاتر کے پتے ویب سائٹ پر دئیے گئے ہیں)، یا آپ کی یونین کونسل میں قائم BLEP کمیونٹی انسٹی ٹیوشن میں جمع کرائے جا سکتے ہیں (جن کے پتے اور متعلقہ معلومات BLEP کے ضلعی دفاتر سے حاصل کئے جا سکتے ہیں)، متعلقہ کمیونٹی انسٹی ٹیوشن اپنے پاس موصول ہونے والی درخواستیں آخری تاریخ سے تین دن پہلے اپنے ضلع میں قائم BLEP کے دفاتر میں جمع کرانے کے پابند ہوں گے۔ |
| پتہ:  بلوچستان لائیولی ہڈز اینڈ انٹریپرینیورشپ پراجیکٹ (BLEP) ] Baluchistan Livelihoods and Entrepreneurship Project [  مکان نمبر **450-5/9** تاجک آباد، کلی شابو، آف چمن ہاؤسنگ سکیم، ایئرپورٹ روڈ کوئٹہ، بلوچستان۔ فون: **081-2823304،**  ای میل: [info@blepgob.org.pk](mailto:info@blepgob.org.pk)، ویب سائٹ: [www.blepgob.org.pk](http://www.blepgob.org.pk) |